recursal/SuperWikiNEXT-32B huggingface dataset:
I J.R.R. Tolkiens Midgard var **Meneltarma** det hellige fjellet midt i Númenor. Navnet betyr *Himmelsøylen*.

Fjellet hadde en jevn og flat topp, som var vel egnet til å romme en stor mengde folk under religiøse seremonier. Til tross for dette ble det aldri bygd noe oppe på dette fjellet, og ofringene fant sted under åpen himmel.

Det var krevd absolutt stillhet av alle som besteg dette hellige fjellet. Tradisjonene var så sterke og universale at selv fremmede følte seg bundet av dem. Bare kongen hadde lov til å si fram bønner og takksigelser til Eru Ilúvatar under festene: *Erukyermë*, *Erulaitalë* og *Eruhantalë*.

Fugler og dyr er ikke sett på toppen, og bare Manwës ørner ble sett mens de av og til sirklet over toppen. De, ørnene, ble også sett på som hellige voktere av fjellet og hele landet.

Foten av Meneltarma skrånte svakt og delte seg i fem forskjellige røtter som strakte seg mot fem forskjellige retninger av landet. Disse røttene var kalt *Tarmasundar*, *Søylens røtter*. I den søndre skråningen var gravene til Kongene av Númenor og deres dronninger blitt plassert, i en dal ved navnet *Noirinan*. Vest av fjellet lå kilden til elven Nunduinë blant noen åser.

Portal: Litteratur
Republikkens orden, versjon 1977
**Republikkens orden** (tsjekkisk: *Řád republiky*) var en tsjekkoslovakisk orden. Den ble innstiftet i 1951. *Republikkens orden* hadde en klasse. Ordenen ble tildelt enkeltpersoner, kollektivbruk, fabrikker og andre kollektiver for fremragende bidrag til økonomien, for fremragende kulturell, vitenskapelig, politisk eller offentlig innsats eller for bidrag til landets forsvar. Ordenen ble tildelt av republikkens president.

Ordenstegnet for *Republikkens orden* besto fra innstiftelsen av en rund medaljong i gull med hammer og sign i midten omgitt av en krans av lindeblad. Tsjekkoslovakias flagg i rød, hvit og blå emalje og det røde flagg i rød emalje bryter ut av den runde medaljongen mot ordenstegnets øvre del. Baksiden bar innskriften «ČSR» mellom to grener. Ordenstegnet var opphengt i båndet i en halv krans av lindeblad. Båndet var blått med en bred midtstripe i rødt.

Ordenstegnet ble i 1977 endret til en firkantet form med hvite stråler på rødt. I midten av stjernen var en femtagget stjerne i gull med blå detaljer plassert. Stjernen hadde lindeblad i vinklene. Tsjekkoslovakias riksvåpen var plassert midt i stjernen. Ordenstegnet var opphengt i et blått bånd som var forsynt med en stripe i rødt og hvitt med en rekke lindeblad i gull.

*Republikkens orden* ble avskaffet i 1990 i forbindelse med sosialistregimets fall og overgangen til flerpartidemokrati i Tsjekkoslovakia.

Litteratur
----------

* (en) «Czechoslovakia» i Robert Werlich: *Orders and decorations of all nations. Ancient and modern, civil and military*, 2. utgave, Washington DC: Quaker Press, 1974, s. 107.

Eksterne lenker
---------------

* Řád republiky, Československé řády a vyznamenání.
**Harriet Scheie** (1918–2013) var en norsk motstandskvinne under andre verdenskrig. Hun deltok i motstandsarbeidet ved å arbeide for Sentralledelsen i Hjemmefronten og gikk under dekknavnet «Peggy».

Scheie var opprinnelig fra Rjukan, der Norsk Hydro hadde et av sine produksjonsanlegg. Hun var jevnaldrende med Gunnar Sønsteby, og de gikk i samme klasse på skolen. Da andre verdenskrig brøt ut, ble Sønsteby en av de mest sentrale norske motstandsmennene. Han hadde et stort nettverk av kontakter, og opplyste i ettertid at han blant annet hadde samarbeidet med Harriet Scheie i to år under krigen.

Under andre verdenskrig var hun ansatt som sekretær ved Hydros hovedkontor i Oslo. I den stillingen fikk hun i januar 1944 tilgang på informasjon om okkupasjonsmaktens planer om å sende tungtvannsbeholdningen på Vemork-anlegget i Rjukan, av gårde til Tyskland. Hun formidlet denne kunnskapet i et brev som hun ga til sin kontakt i Hjemmefronten, Rolf Lindgaard. Lindgaard var telegrafist, og var en av dem som drev den illegale telegrafstasjonen TRICORN i Marka utenfor Oslo og i Bærum – for de øvrige motstandsfolkene var han kjent under dekknavnet «Kim». Stasjonen TRICORN var i drift et års tid, på ulike steder i Marka, fra november 1943 til høsten 1944. Lindgaard formidlet innholdet i Scheies brev til norske militære myndigheter i England, og derfra ble rapporten om den forestående tungtvanntransporten sendt videre til Knut Haukelid, som befant seg i dekning i Rjukan-området. Haukelid og hans menn gjennomførte deretter en aksjon mot ferjen som skulle frakte tungtvannet over Tinnsjøen, for å hindre at tungtvannet nådde frem til våpenfabrikken i Tyskland.

Dekorasjoner
------------

Etter krigen ble Harriet Scheie tildelt Haakon VIIs Frihetsmedalje, Deltagermedaljen med rosett og den engelske War Medal med eikegren.

Referanser
----------

1. 1 2   «Dødsannonse Harriet Funderud», verkets språk bokmål, besøkt 4. april 2023[Hentet fra Wikidata]
2. ↑  «Salve Staubos krigsrapport i html format». *maritimt.net*. Besøkt 4. april 2023.
3. ↑  «Barnas egne bidrag til "Lørdagskroken"». *A-Magasinet*. 13. september 1930. «(---) Harriet Scheie, 12 år, Bøen folkeskole, Rjukan (---)»
4. ↑  «Otto Treiders Handelsskole». *Akershus Arbeiderblad*. 13. juli 1938. «har nu avsluttet sitt 56. skoleår. (---) Følgende 53 elever i det ett-årige gymnasium fikk utmerket godt: (---) student Harriet Scheie, Rjukan, 1.48 (---).»
5. 1 2  «(Intervju med Gunnar Sønsteby)». *www.nb.no*. Aftenposten. 16. april 1994. s. 14. Besøkt 1. mars 2022. «... jentene må heller ikke glemmes; uten dem hadde kampen vært nærmest umulig. Min klassevenninne Harriet Scheie Punderud bisto meg i to år i motstandsbevegelsen»
6. 1 2 3 4  Christensen, Trygve (1993). «TRICORN». *Marka og krigen*. T. Christensen. s. 115. ISBN 8299291607.
7. ↑  «NRHF - Radiohistorie». *www.nrhf.no*. Besøkt 4. april 2023.
8. ↑  «Rolf Lindgaard til minne». *Asker og Bærums budstikke*. 14. august 2002. «Lindgaard var utdannet som radiotelegrafist fra Tønsberg sjømannsskole og ble under dekknavnet «Kim» operatør for Hjemmestyrkenes Sentralledelse med radiostasjonen Tricorn.»
***Johnny-on-the-Spot*** er en amerikansk stumfilm fra 1919, regissert av Harry L. Franklin.

Handling
--------

Aspirerende forfatter Johnny Rutledge blir kastet ut etter at han gir sine siste 10 dollar til Anne Travers, en annen potensiell forfatter - slik at hun kan betale sin egen husleie. Johnny blir med på et show og forsøker å etterkomme sin velstående fars krav om at han skal tjene 5 000 dollar på egen hånd før han skal motta enda mer penger fra familien hans.

Samtidig blir Anne kurtisert av en kjeltring, som oppdager at hun kommer til å arve en størree formue hvis hun gifter seg innen en viss tid, etterligner en berømt forfatter. Men etter at Johnny får vite om Annes nært forestående ekteskap, stjeler han raskt en bil, utgir seg for å være en prest, og kommer akkurat i tide til å stoppe ekteskapet og avsløre kjeltringens svindel.

Skuespillere
------------

* Hale Hamilton som Johnny Rutledge
* Louise Lovely som Anne Travers
* Philo McCullough som Arthur Abington
* Ruth Orlamond som Mrs. Webster
* Edward Connelly som dommer Martin Crandall
* Hardee Kirkland som Dr. Barnabas Bunyon
* Lila Leslie som Lillian Dupre
* Edwin Wallock som Jim Burton
* Fred Warren som Pipe Brooks
* Neil Hardin som Buck Bates
* Orral Humphrey som Canary Kelly

Referanser
----------

1. ↑  JOHNNY-ON-THE-SPOT

Eksterne lenker
---------------

* (en) *Johnny-on-the-Spot* på Internet Movie Database Rediger på Wikidata
Zeolitt
**Zeolittmineraler** (fra gresk ζεω *zeo* = «koke» + λįθος *lithos* = «stein») er vannholdige aluminiumsilikater. Det er porøse stoffer hvor krystallstrukturen består av SiO4 og AlO4 bygget opp i et åpent gitter av tetraeder. I de indre hulrommene kan stoffet ta opp vann og metallioner. Dette skjer uten at strukturen endres.

Et eksempel på formelen er natrolitt: Na2Al2Si3O10·2H2O

Zeolitter ble først beskrevet i 1756 av svensken A. F. Cronstedt, som oppdaget at de avgir vann ved oppvarming (derav navnet). Naturlige zeolitter dannes når vulkanske klipper og askelag reagerer med basisk grunnvann. Siden undersøkelsene av havbunnen skjøt fart i begynnelsen av 1950-årene, har man avslørt at det også finnes mange forskjellige typer zeolitter i bunnslammet, og med den mengde slam som finnes må zeolitter være noen av verdens mest alminnelige mineraler.

Foruten de naturlige zeolittene som man kjenner over 40 av, er det fremstilt et tilsvarende antall kunstige. De fremstilles ved en langsom krystallisering av en silisium-aluminium-gel i nærvær av organiske stoffer. Zeolitter brukes til mange tekniske formål, spesielt hvor deres evne til å ta opp og frigi ioner kan være nyttig. I prinsippet virker de som molekylære sikter som kan adskille uønskede stoffer som f.eks. oljeforurensning eller kalk fra vann.

Zeolitt har også blitt benyttet som alternativ medisin, deriblant mot kreft. Det finnes ingen dokumentert effekt mot kreft eller andre sykdommer, derimot er det påvist at zeolitt kan hemme effekt av annen medisin og også i seg selv være kreftfremkallende.

Referanser
----------

1. ↑  Liquid Zeolite Dangers LiveStrong

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Encyclopædia Universalis **·** Nationalencyklopedin **·** GND **·** LCCN **·** NDL **·** NKC
 |
**Fokus** fra latin via engelsk: *Focus* betegner brennpunktet for en lupe eller linsekombinasjon til et kamera eller teleskop. Ordet brukes også for avstanden mellom linsen og brennpunktet som også kalles brennvidden (fokalavstanden). Solen lager også alltid et fast brennpunkt mellom hemisfærene på planeter som omgir den. Rent teoretisk sett, så er atmosfæren vår en slags linse, som man kan se på som en slags likevektsreaksjon i tilfellet vårt. Dette brennpunktet er solens brennpunkt i likevekt med jordkloden. Det flytter seg omtrent som en dynamisk likevektsreaksjon dvs. så å si ingen steder.

Holder vi en lupe med bredsiden mot solen, vil lyset samle seg i dette punktet, blant annet med den virkning at brennbart materiale plassert der kan antennes. Ser vi gjennom lupen, vil feltet i fokus bli forstørret og fremstå som klarere, mens synsbildet utenfor brennvidden.

I overført betydning brukes det om midtpunkt eller midtfelt i mange sammenhenger, både sosiale og andre der det snakkes om samlingspunkter. *(«Han var det naturlige fokus for oppmerksomheten i forbindelse med ---»)*.[]

Det kan også brukes i sammenhenger der *søkelys* kan dekke noe av samme betydning.[]

En del tidsskrifter har gjennom tidene hatt *fokus* som navn eller del av tittel.

|  |  |
| --- | --- |
| Oppslagsverk/autoritetsdata | Encyclopædia Britannica **·** GND
 |
**Helena Pavlovna Romanova** (russisk: Великая Княжна Елена Павловна; født 24. desember 1784 i St. Petersburg, død 24. september 1803 i Ludwigslust) var en russisk prinsesse (storfyrstinne).

Liv og virke
------------

### Bakgrunn

Helena Pavlovna var datter av tsar Paul I av Russland og Maria Fjodorovna og søster til tsar Aleksander I av Russland og tsar Nikolaj I av Russland.

Helena ble ansett som en skjønnhet og fikk derfor sitt navn etter den skjønne Helene av Troja.[] Hun ble beskrevet som livlig og interessert i tegning og dans.[]

### Ekteskap med storhertug Fredrik Ludvig av Mecklenburg-Schwerin

I 1798 ble det besluttet å danne en allianse mellom Russland og Østerrike, hvorpå hennes storesøster Aleksandra ble giftet bort med en østerriksk prins og Helenas ekteskap arrangert som en allianse med det lille men strategisk viktige Mecklenburg-Schwerin. Den blivende maken ble ført til Russland og hennes vigsel, som raskt ble fulgt av hennes søster Aleksandras, ble feiret i en hel måned. 

Hun ble gift i oktober 1799 i Gattsjinapalasset med storhertug Fredrik Ludvig av Mecklenburg-Schwerin. 

Ektemakene ankom Schwerin i år 1800. De bodde på slottet Ludwigslust og Helena fortsatte å utdanne seg etter giftermålet. Under sitt besøk i Berlin i 1801 gjorde hun suksess med sitt utseende og ble kalt sammen med sin svigerinne dronning Louise for «et par i roser».[] Hun ble populær i Mecklenburg-Schwerin blant både allmenhet, hoff og sin nye familie og avsatte en del av sitt underhold til bistand.[]

Helenas helse ble ødelagt ved hennes andre graviditet og i 1803 døde hun av tuberkulose. Et monument ble reist til hennes minne både i parken ved Ludwigslust og i Pavlovsk i Russland.

### Barn

* Paul Fredrik av Mecklenburg-Schwerin (1800-1842)
* Marie Luise Fredrika (1803-1862), gift med Georg av Sachsen-Altenburg

Referanser
----------

1. 1 2   Gemeinsame Normdatei, besøkt 27. april 2014[Hentet fra Wikidata]
2. 1 2   Det tyske nasjonalbibliotekets katalog, GND-ID 1201765730, besøkt 31. mai 2020[Hentet fra Wikidata]
3. 1 2   The Peerage, oppført som Elena Pavlovna Romanov, Grand Duchess of Russia, The Peerage person ID p10573.htm#i105725, besøkt 9. oktober 2017[Hentet fra Wikidata]
4. 1 2   Det tyske nasjonalbibliotekets katalog, GND-ID 1201765730, besøkt 10. juni 2020[Hentet fra Wikidata]
5. ↑   The Peerage person ID p10573.htm#i105725, besøkt 7. august 2020[Hentet fra Wikidata]

Litteratur
----------

* Alan Palmer: *Alexander I.*, ISBN 3-453-55114-1
* Zoe Oledenburg: *Katharina II.*, ISBN 3-453-55018-8

Eksterne lenker
---------------

* (en) Elena Pavlovna of Russia, Duchess of Mecklenburg – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Deutsche Biographie **·** Deutsche Biographie **·** VIAF **·** VIAF **·** GND **·** ICCU
 |
Falooda fra Myanmar
En versjon med frukter, nøtter og med iskrem på toppen.
**Falooda** (hindi: फ़लूदा, urdu: فالودہ, tamilsk:பலுடா,bengali: ফালুদা; også romanisert **faluda**) er en kald dessert populær på det indiske subkontinent. Den blir tradisjonelt laget ved å blande rosensirup, vermicelli, søte basilikumfrø (*sabza/takmaria*) og biter av gelatin med melk, ofte med iskrem på toppen. Vermicellien som benyttes er laget av hvete, arrowroot, maisenna eller sago.

Historie
--------

Faloodaens opprinnelse vat i Persia der en lignende dessert (faloodeh) var populær. Desserten kom til India med de mange muslimske herskere som kom dit og med de muslimske dynastiene som etablerte seg der.

De nå vanlige former for falooda ble utviklet i Mogulriket og spredte seg som det ble større. Muslimske herskere som utsprang fra mogulene laget egne adaptasjoner av desserte, særlig i Hyderabad-Deccan og det karnatiske fyrstedømme.

Stadig flere versjoner ble utviklet. Noen er uten nudler og mikset med frukt.

Referanser
----------

1. ↑  «Falooda Recipe». Besøkt 3. januar 2017.
2. ↑  «Falooda». *ifood.tv*. Besøkt 26. januar 2015.
3. ↑  «Falooda Sev Recipe». Besøkt 3. januar 2017.
4. ↑  «Falooda». *iFood.tv*. Besøkt 4. april 2016.
5. ↑  «The Royal Falooda | Eating India». *www.eatingindia.net*. Arkivert fra originalen Bruk av `|arkiv_url=` krever at `|arkivdato=` også er angitt (hjelp). Besøkt 25. mai 2017.  «Arkivert kopi». Arkivert fra originalen 28. mai 2017. Besøkt 25. mai 2017.

Eksterne lenker
---------------

* (en) Faluda – kategori av bilder, video eller lyd på Commons
* How To Make Falooda (Indian Dessert Drink)

  


|  |  |
| --- | --- |
| Oppslagsverk/autoritetsdata | TasteAtlas
 |
**Inkassoforskriften** er en norsk forskrift som regulerer hvordan inkasso skal håndteres av inkassobyråer og kreditorer. Den ble innført for å beskytte skyldnere mot urimelige eller uetiske inkassometoder, og for å sikre en rettferdig og transparent inkasso-prosess.

  

Noen av hovedpunktene i inkassoforskriften inkluderer:

- Krav om at kreditor skal sende en skriftlig betalingsoppfordring før inkasso kan startes

- Krav om at skyldner skal få skriftlig varsel om inkasso, med informasjon om inkassobyrået og hvor mye som kreves inn

- Krav om at det skal gis rimelig frist til å betale før inkasso går videre

- Krav om at inkassobyrået skal gi skyldner informasjon om hvilken inkassoprosess som vil følges, og om rettighetene og pliktene som gjelder for begge parter

- Krav om at skyldner skal kunne klage på feil eller urettferdige inkassokrav.

  

I tillegg fastsetter inkassoforskriften også forskrifter for renter, gebyrer og andre kostnader som kan følge av inkasso. Alt i alt er inkassoforskriften ment å beskytte skyldnere, samtidig som den gir inkassobyråer og kreditorer klare regler å forholde seg til i en inkassoprosess.

Kilder:
***Mineralproduksjon*** er et fagfellevurdert vitenskapelig tidsskrift for bergfagene som utgis av Norsk Bergforening. Tidsskriftet distribueres fritt til alle medlemmer av Norsk Bergforening. Tidsskriftet har som formål å være en faglig arena for presentasjon av forskningsresultater, prosjekter, arbeider og ideer med relevans for norsk bergindustri. Tidsskriftet søker å bidra til at erfaringer fra prosjekter i bergindustrien dokumenteres og gjøres tilgjengelig, og således bidra til at bergindustrien i Norge holder et faglig høyt nivå i sin virksomhet. Det er mulig å publisere arbeider av ulikt omfang, i form av enten faglige notater eller vitenskapelige artikler. De vitenskapelige artiklene kvalitetssikres ved fagfellevurdering, mens faglige notater vurderes av redaksjonskomiteen. Mineralproduksjon publiserer bidrag på både norsk og engelsk.

Nettutgave
----------

Mineralproduksjon utgis i tillegg som et åpent elektronisk tidsskrift som fritt kan lastes ned fra tidsskriftets hjemmeside. Her finnes også instruksjoner for utforming av vitenskapelige artikler og faglige notater.

Historie
--------

Den første utgaven av Mineralproduksjon, kalt Nummer 1, så dagens lys i 2011. Nummer 2 fulgte i 2012 og i 2013 ble det utgitt 2 nummer, kalt Volum 3 og Volum 4.

Redaktører
----------

Roar Sandøy, 2011 - nå

Eksterne lenker
---------------

* Mineralproduksjon.no
* Norskbergforening.no
«Falmouth» har flere betydninger.

**Falmouth** (kornisk: *Aberfal*) er en havneby og verdslig sogn på sørkysten av Cornwall i England. Den het opprinnelig *Peny-cwm-cuic*, som ble forvansket til *Pennycomequick*. Det nåværende navnet kommer av at den ligger ved munningen av elven Fal. Byen har en befolkning på 26 767 (2011).

Byens havn utgjør sammen med Carrick Roads den tredje største naturlige havn i verden. Havnen er kjent for å ha vært utgangspunktet for flere berømte jordomseilinger, blant annet sir Francis Chichester og dam Ellen McArthurs rekordferder.

I nyere tid har byen betydning som maritimt senter dalt, og den viktigste næringsveien er nå turisme. National Maritime Museum Cornwall ble åpnet i byen i februar 2003.

Navn
----

Navnet Falmouth er av engelsk opprinnelse, men entusiaster av kornisk har oversatt det til «Aberfal» (eller «Aberfala») basert på walisisk presedens. Det hevdes at et tidligere keltisk navn for stedet var *Peny-cwm-cuic*, noe som har blitt anglifisert til *Pennycomequick*.

Referanser
----------

1. ↑  «Key Statistics for urban areas in England and Wales» (PDF). *National Office of Statistics*. 2004.
2. ↑  «Falmouth Town» Arkivert 11. april 2008 hos Wayback Machine.. *GenUKI*.

Eksterne lenker
---------------

* Offisielt nettsted Rediger på Wikidata

* (en) Falmouth, Cornwall – kategori av bilder, video eller lyd på Commons Rediger på Wikidata

* (en) Falmouth, Cornwall – galleri av bilder, video eller lyd på Commons Rediger på Wikidata
* Offisielt nettsted for Falmouth

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Vision of Britain **·** VIAF **·** GND **·** LCCN **·** GeoNames **·** GeoNames **·** BBC Things **·** MusicBrainz
 |
**Mikal Kirkholt** (født 9. desember 1920, død 28. juni 2012) var en norsk langrennsløper som deltok i De olympiske vinterleker i 1952 i Oslo. Kirkholt representerte Sportsklubben Troll i Rindal.

Kirkholt vant en olympisk sølvmedalje i langrenn under vinter-OL 1952 i Oslo. Han gikk andre etappe på det norske stafettlaget som kom på andreplass på 4 × 10 km bak Finland. De andre på laget var Magnar Estenstad, Martin Stokken og Hallgeir Brenden.

OL-medaljer
-----------

* 1952 Norges flagg Oslo - Sølv Sølv i langrenn, 4 x 10 km stafett, menn Norges flagg Norge

Medaljer i norske mesterskap
----------------------------

| Plassering | Øvelse | År |
| --- | --- | --- |
| Gull | Stafett | 1952 |
| Sølv | 18 km langrenn | 1951 |
| Sølv | 30 km langrenn | 1951 |

Eksterne lenker
---------------

* (en) Mikal Kirkholt – Olympedia Rediger på Wikidata

* (en) Mikal Kirkholt – Sports-Reference (OL-resultater – arkivert) Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
«Folda» har flere betydninger.
Landgeneralkart over Ytre Namdal fra 1960. Folda avmerket.  Kart: Statens kartverk 
**Folda** eller **Folla** er et åpent havstykke i Trøndelag som strekker seg fra Buholmråsa fyr til Gjæslingan fyr og Grinna fyr. Det er en distanse på 30 nautiske mil. Folda er kalt en «havets kirkegård», med henvisning til antall skipsforlis på strekningen.

En av de mest kjente forlis er hurtigruteskipet «Sanct Svithun» på dette sted i oktober 1962.

Navnet **Folda** brukes også om Foldafjorden.

Se også
-------

* Skipsleia langs norskekysten

Referanser
----------

1. ↑  Tormod Aune og Steinar Johansen (1995). *Hilsen Nord-Trøndelag*. Namsos: Trønderbok. s. 110. ISBN 82-993613-0-3.
2. ↑  *Den Norske los. Bind 4: Farvannsbeskrivelse Statt-Rørvik*. Stavanger: Norges sjøkartverk. 1992. s. 303-319. ISBN 82-90653-09-3.
3. ↑  Torunn Herje (1999). *Kysten vår: Namdalskysten gjennom 10000 år*. Namsos: Kystbok. s. 259. ISBN 82-91134-24-3.

|  |  |
| --- | --- |
| Oppslagsverk/autoritetsdata | Store norske leksikon **·** VIAF **·** GeoNames **·** Sentralt stedsnavnregister
 |
**Helena Lavrsen** (født 7. juni 1963), dansk curlingspiller som deltok i de olympiske leker 1998 i Nagano.

Lavrsen vant en olympisk sølvmedalje under vinter-OL 1998 i Nagano. Hun var med på det danske laget som kom på andreplass i curlingturneringen for damer bak Canada. De vant semifinalen over Sverige med 7-5, men tapte finalen mot Canada med 5-7. De andre på laget var Margit Pörtner, Dorthe Holm, Trine Qvist og Jane Bidstrup.

OL-medaljer
-----------

* 1998 Japans flagg Nagano - Sølv Sølv i curling, damer Danmarks flagg Danmark

Referanser
----------

Eksterne lenker
---------------

* (en) Helena Lavrsen – Olympics.com Rediger på Wikidata

* (en) Helena Lavrsen – Olympic.org Rediger på Wikidata

* (en) Helena Lavrsen – Olympedia Rediger på Wikidata

* (en) Helena Lavrsen – Sports-Reference (OL-resultater – arkivert) Rediger på Wikidata

* (en) Helena Lavrsen – World Curling Tour Rediger på Wikidata

* (en) Helena Lavrsen – World Curling Federation Rediger på Wikidata
**Mike Botts** (født 8. desember 1944, død 9. desember 2005) var en amerikansk trommeslager, mest kjent som medlem av softrockbandet Bread og studiomusiker.
Han begynte i bandet «The Travellers Three» og arbeidet etter det som studiomusiker. Bandet spilte inn noen sanger med produsenten David Gates. Mens han arbeidet med Bill Medley, ble Botts invitert med i bandet til Gates, «Bread», for det andre albumet deres. Han var fulltidsmedlem i bandet fra 1970 til 1973. Botts begynte så og arbeide med Linda Ronstadt, og spilte med henne i over to år. Botts gikk tilbake til Bread i 1976 for et siste album og turné, før bandet omsider ble oppløst i 1978.

Han arbeidet så med Karla Bonoff og Andrew Gull, og spilte på hitten til Gull fra 1977, «Lonely Boy», og fortsatte å arbeide i studio som musiker, låtskriver og produsent. I 1989 turnerte han i Japan med Richard Carpenter. To år senere turnerte han med Dan Fogelberg. I 1996 kom Bread tilbake for en verdensturne som varte til høsten 1997. Botts spilte siden inn det eneste soloalbumet sitt, *Adults Only*, i 2000.

Botts døde i Burbank i California, en dag etter 61-årsdagen sin, etter tykktarmkreft.

Eksterne lenker
---------------

* Offisielt nettsted Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** MusicBrainz **·** Discogs **·** AllMusic
 |
Innen ernæring er **mineraler** grunnstoffer som er nødvendige for alle levende organismer, utenom karbon, hydrogen, nitrogen og oksygen. Man deler som regel inn mineralene i *mineraler* (anbefalt daglig dose over 200mg) og *spormineraler* eller *sporstoffer* (anbefalt daglig dose under 200mg). 

Mineralene finnes enten naturlig i maten, eller tilsettes i grunnstoff- eller mineralform, som for eksempel kalsiumkarbonat eller natriumklorid. Noen av slike tilsetningsstoffer kommer fra naturlige kilder, som for eksempel knust østersskall. I noen tilfeller inntas mineraler separat fra maten, i form av mineraltilskudd eller ved å spise jord (picasyndromet eller geofagi).

Mineraler
---------

For mennesker er følgende grunnstoffer regnet som *mineraler*:

* Fosfor
* Kalium
* Kalsium
* Klor
* Magnesium
* Natrium
* Svovel

Spormineraler
-------------

For mennesker er følgende grunnstoffer regnet som *spormineraler*:

* Fluor
* Jern
* Jod
* Kobolt
* Kopper
* Krom
* Mangan
* Molybden
* Selen
* Zink

Se også
-------

* Vitamin

|  |  |
| --- | --- |
| Oppslagsverk/autoritetsdata | Encyclopædia Britannica **·** GND **·** LCCN
 |
***Thursday*** er en amerikansk krim / thriller / svart komedie fra 1998 skrevet og regissert av Skip Woods. I rollene finner man Thomas Jane, Aaron Eckhart, Paulina Porizkova, James LeGros og Mickey Rourke.

Handlingsreferat
----------------

Mandag kveld krangler Nick, Dallas og Billy Hill med en kasserer i en butikk i Los Angeles. Dallas skyter henne, og de forsøker å skjule mordet fra en politibetjent til han legger merke til blod på gulvet. Tidlig torsdag morgen mottar Casey i Texas en samtale fra sin tidligere kriminelle partner Nick. De har ikke sett hverandre på ett par år. Casey er nå lovlydig, har giftet seg, og håper på muligheten til å adoptere et barn. Nick låner Caseys bil, og Casey finner Nick sin koffert full av heroin.

Leiemorderen Ice dukker på opp hjemme hos Casey. Men Casey utnytter en distraksjon. Ice havner kneblet og bundet i Caseys garasje akkurat i det Dr. Jarvis, som skal undersøke om Casey passer til å adoptere barn, ringer på døren. Casey løper for å rydde vekk narkotika-utstyret før han slipper inn Dr. Jarvis for å diskutere deres egnethet til å adoptere. Dr. Jarvis er spesielt nysgjerrig på hva Casey gjorde i flere år når han tidligere bodde i Los Angeles, ettersom det ikke finnes noen beretning om hans tid der. Casey forsøker sitt beste for å dekke over fortiden sin, så vel som hans nylige konfrontasjon med leiemorderen.

I løpet av intervjuet dukker Dallas opp, som vil ha pengene som hun mener Nick etterlot seg med Casey sammen med en koffert full av heroin. Hun skremmer Dr. Jarvis bort ved å fortelle en historie om Caseys narkotikahandel og drap i fortiden. En korrupt politimann, Kasarov, med en pose som inneholder Nick's hode. Han gir Casey ordre om å finne pengene, men sier at han ikke bryr seg om heroin. Casey kontakter sjefen til Ice, og forteller at heroin skal auksjoneres bort klokken 19.00 hjemme hos ham, og setter opp en skuddveksling mellom en gruppe kriminelle og de korrupte politifolkene.

Skuespillere
------------

* Thomas Jane som Casey Wells
* Aaron Eckhart som Nick
* Paulina Porizkova som Dallas
* James LeGros som Billy Hill
* Paula Marshall som Christine
* Michael Jeter som Dr. Jarvis
* Glenn Plummer som leiemorderen Ice
* Mickey Rourke som etterforsker Kasarov
* Shawn Michael Howard som Jimmy
* Gary Dourdan som Lester James
* Luck Hari som butikk-ansatt.
* Bari K. Willerford som politimann.
* Brian Hooks som Jary

Referanser
----------

Eksterne lenker
---------------

* (en) *Thursday* på Internet Movie Database Rediger på Wikidata

* (sv) *Thursday* i Svensk Filmdatabas Rediger på Wikidata

* (en) *Thursday* på AllMovie Rediger på Wikidata

* (fr) *Thursday* på Allociné Rediger på Wikidata

* (nl) *Thursday* på MovieMeter Rediger på Wikidata

* (en) *Thursday* på Turner Classic Movies Rediger på Wikidata

* (en) *Thursday* på American Film Institute Rediger på Wikidata

* (en) *Thursday* på Rotten Tomatoes Rediger på Wikidata

* (en) *Thursday* på Box Office Mojo Rediger på Wikidata
* *Thursday trailer* hos NYTimes
***Thurn und Taxis*** er et brettspill utviklet av Karen og Andreas Seyfarth. Det ble først utgitt i 2006 av Hans im Glück i Tyskland og av Rio Grande Games på engelsk under tittelen *Thurn and Taxis*. Spillet, som har navn etter fyrsteslekten og de tidligere arvelige keiserlige postmonopolistene Thurn und Taxis, går ut på at spillerne prøver å bygge postruter og postkontorer i Bayern og områdene rundt, slik som slekten Thurn und Taxis gjorde på 1500-tallet. Spillet vant Spiel des Jahres i 2006.

Handling
--------

Brettspillet består av et kart over Sør-Tyskland, og nærliggende deler av andre land, som er delt inn i ni forskjellige provinser. Kartet viser 22 byer og et nettverk av veier som forbinder de forskjellige byene. Hver spiller har en forsyning på 20 markører (eiendommer) som de kan plassere i byene. Hver by kan bare merkes én gang av hver spiller, og markørene forblir på plass.

Hver runde trekker spillerne ett eller flere kort som representerer byer, og spiller deretter ett eller flere kort. Formålet går ut på å grunnlegge nye ruter, eller utvide allerede eksisterende ruter, gjennom alle byene. Rutene kan forlenges i begge ender, men kan aldri inkludere samme by flere ganger. Etter å ha nådd en viss lengde, kan en rute stenges. Spilleren plasserer deretter markører på noen av byene langs ruten, som spilleren ikke allerede har merket.

Spilleren kan få poeng for lengden på ruten, for å merke alle byer i en av de forskjellige regionene, for å merke en by i hver enkelt provins, og for å fullføre ruter på en viss lengde som stiger etter hvert som handlingen skrider frem. Spillet avsluttes etter at hver spiller har gjennomført like mange omganger, og minst én spiller enten har gått tom for markører eller fullført sekvensen av lengder på rutene deres. Den første spilleren som tilfredsstiller en av betingelsene mottar også bonus-poeng.
Moderne skap med roterbar innredning
**Skap** er normalt et møbel som man kan lukke med dører.

Formålet med skap er å oppbevare gjenstander eller installasjoner, og beskytte disse ved å lukke dem inne. Mindre oppbevaringsrom kalles også for skap, og skap kan også være innebygget i vegger. Skap kan ha hyller eller skuffer, eller stang for opphenging av klær.

Typer skap
----------

### Garderobeskap

Garderobeskap er et skap som
er laget som et møbel som oppbevarer klær og andre gjenstander som har med utkledning å gjøre.

Sikringsskap

Et sikringsskap er et skap i en bygning som inneholder byggets sikringer. I moderne sikringsskap har man normalt hovedsikringer i tillegg til sikringer pr. elektriske kurs. I tillegg er det ofte en jordfeilbryter, overspenningsvern og en kWh-måler i skapet. Det kreves en elektroinstallatør for å gjøre endringer i skapet.

### Isskap

Isskap var forløperen til kjøleskapet, og det holdt maten kald ved hjelp av en isblokk i toppen av skapet. Isskapet var kostbart i drift fordi det krevdes et omfattende apparat for henting og distribusjon av isblokkene, samt lagring i et godt isolert ishus eller isbod vinter til sommer. En eller to ganger i uken måtte isskapet forsynes med en ny isblokk, og det var selvfølgelig i sommervarmen behovet for et isskap var størst. Isen ble i Norge hentet fra naturlige innsjøer, og mye is fra Norge ble eksportert til England.

### Kjøleskap

Et kjøleskap er hvitevareprodukt som brukes til å beholde mat og drikke i. Det er bygd på samme måte som et skap, men kjøleskapet benytter en varmepumpe for å holde innsiden av skapet kjølig. Vanlig temperatur i et kjøleskap er 4 grader celcius.

### Fryseskap

Fryseskap (ofte kalt dypfryser eller fryser) er et husholdningsapparat som produseres i form av fryseboks eller fryseskap og som brukes til konservering av matvarer. Etter hvert er det også blitt utbredt å løse behovet for kjøle- og frysekapasitet i private hjem med såkalte kombiskap som både kan kjøle og fryse. Lett tilgang til råvarer takket være plassering innfelt i kjøkkeninnredningen er et av kombiskapets fortrinn. Vanlig temperatur i et fryseskap er -18 grader celcius til -20 grader celcius.

### Våpenskap

Et våpenskap er et type skap som er laget for å beskytte innholdet (våpen og ammunisjon) på en solid og sikker måte. Det er ofte laget av stål eller svært solide tresorter som eik, og kan låses.

Se også
-------

* Komme ut av skapet
* Kommode

|  |  |
| --- | --- |
| Oppslagsverk/autoritetsdata | Encyclopædia Britannica **·** GND **·** NKC
 |
G-44 logoG-44 logo

**G-44** er en grønlandsk fotballklubb som ble stiftet 17. september 1944. Klubben hører hjemme i byen Qeqertarsuaq på øya med samme navn i Vestgrønland.

G-44 har de siste årene vunnet flere GM (Grønlandsmesterskap) både utendørs og innendørs. På grunn av den korte sommersesongen i arktiske strøk er GM utendørs det korteste nasjonale fotballmesterskapet i verden [1].

I 2008 vant G-44 sitt første GM innendørs, og klubben fulgte opp med å vinne mesterskapet utendørs på hjemmebane i 2009.
Det påfølgende året kom G-44 til finalen igjen, men denne gangen ble det tap for B67 fra hovedstaden Nuuk.

20. august 2011 fikk G-44 revansj da B67 ble slått 7-6 etter staffesparkkonkurranse i GM-finalen i Sisimiut. Stillingen var 1-1 etter ekstraomganger, men G-44 avgjorde på straffene og vant tilbake tittelen fra klubben som ble mester året før. G-44s midtstopper Nukannguaq Zeeb ble kåret til årets spiller etter finaletriumfen.

Eksterne lenker
---------------

* Omtale av GM-finalen i 2009:  *sermitsiaq.gl.*
* Omtale av GM-finalen i 2011:  *knr.gl.*
* "Fodbold-GM et hit – i Schweiz." *sermitsiaq.gl.*
Innen informatikk er et **baksystem** (engelsk: *backend*) en del av en programvare som har et utgangstrinn hvor det produseres et resultat. Baksystemer består vanligvis av programmeringsgrensesnitt (API-er), og kan noen ganger direkte interageres med via et kommandolinjegrensesnitt. Baksystemer er vanligvis usynlige for sluttbrukeren.

Brukere interagerer som regel ikke direkte med baksystemet, men i stedet med et forsystem (*front end*) gjennom grafisk brukergrensesnitt.

Utviklere skiller ofte på om de jobber med forsystem, baksystem eller begge deler (hele «stakken», såkalt fullstakk-utvikler).

Etymologi
---------

Konseptet med å dele datasystemer i forsystem og baksystem kan minne om praksisen med å dele bankfunksjoner i forkontor (*front office*) hvor den primære kundekontakten skjer og bakkontor (*back office*) hvor det gjøres tilhørende nødvendige prosesser og papirarbeid som ofte ikke er vesentlig for kunden å ha kjennskap til.

På lignende måte kan en butikk ha et bakrom hvor varene er lagret, samt et kontor som sikrer at butikken fungerer som den skal, men disse fungerer i bakgrunnen uten at kunden er klar over det. Den samme butikken kan ha vareutstilling, betjening og kundeservice, og dette er hva kunden ser.

Eksempler
---------

Noen eksempler på baksystemer er:

* I arkitekturmønsteret modell–visning–kontroller er visningen er en del av forsystemet (brukergrensesnittet), mens modellen og kontrolleren er en del av baksystemet (representasjon og behandling av data i bakgrunnen).
* I klient-tjener-modellen er tjeneren baksystemet, mens klienten er forsystemet
* I det gamle operativsystemet Windows 3.1 ble MS-DOS-operativsystemet ansett for å være baksystem, mens det grafiske grensesnittet som brukeren samhandlet med ble ansett som forsystem
* FFmpeg er et baksystem, og brukes blant annet i OpenShot

Se også
-------

* Abstraksjon
* Applikasjonsprogramvare
* Programvareutvikling
**Th. Marthinsen Sølvvarefabrikk** ble grunnlagt 1883 av Thorvald Marthinsen. Fabrikken holder til i Tønsberg, der den eldste delen av fabrikkbygningen er fra 1907. 

Bedriften har forskjellige produkter, hovedsakelig i sølv, men bruker også andre metaller. Fabrikken har blant annet produsert medaljer til OL i 1952 og 1994, men er innen idretten mest kjent som leverandør av Hans Majestet Kongens Pokal.

Bedriften hadde 58 ansatte i 2009, og omsetningen i 2008 var på 72 millioner kroner, mens resultatet før skatt var på over seks millioner. Th. Marthinsen Sølvvarefabrikk er fortsatt i familiens eie.

Bildegalleri
------------

* Standen til T. H. Marthinsen Sølvvarefabrik på Trøndelagsutstillingen i 1930.  Foto: Byarkivet i TrondheimStanden til T. H. Marthinsen Sølvvarefabrik på Trøndelagsutstillingen i 1930.  Foto: Byarkivet i Trondheim
* Fabrikken i juni 1953.  Foto: Widerøe/VestfoldmuseeneFabrikken i juni 1953.  Foto: Widerøe/Vestfoldmuseene

Eksterne lenker
---------------

* Th. Marthinsen Sølvvarefabrikk
* YouTube: Video om fabrikken fra 1948

|  |  |
| --- | --- |
| Oppslagsverk/autoritetsdata | Brønnøysundregistrene
 |
*For Tampico i USA, se Tampico (Illinois)*

Historiske sentrum
**Tampico** er en by i den meksikanske delstaten Tamaulipas. Tampico har et fuktig klima med en gjennomsnittstemperatur på omtrent 24º C. Innenfor bygrensene ble innbyggertallet fastslått til 294 789 under folketellingen i år 2000. Dette utgjør omtrent 10 % av delstatens totale befolkning. Byen befinner seg ved Mexicogolfen.

Etymologi
---------

Tampico kommer fra ordene **Tam** og **pico** på huastecospråket som betyr henholdsvis «stedet for» og «vannhunder», noe som kan bety noe slikt som *vannhundenes sted*.

Historie
--------

Det har vært bosetninger langs Pánucoelven ved Tampico lenge før 1500-tallet.

Den første kommersielle flyvingen i Mexico ble gjennomført fra Tampico til Mexico by av flyselskapet Mexicana i 1921.

Matkultur
---------

På grunn av byens beliggenhet er Tampico kjent for sine fiskeretter og skalldyrsretter. Like kjent er byen for retter med storfekjøtt, ikke minst retten *Carne Asada a la Tampiqueña*, som består av filetert, marinert storfekjøtt med blant annet skivet løk og presset appelsinsaft. Kjøttet serveres med bakte bønner (*frijoles de charro*), guacamole med tortillachips og tre *entomatadas*.

Matretten «entomatadas tampiqueñas» er en type enchiladas med røtter i denne byen.

Referanser
----------

1. ↑  .
2. 1 2  «Gastronomía de Tampico». *programadestinosmexico.com*. Besøkt 18. februar 2023. «Debido a la excelente ubicación geográfica de Tampico, se pueden disfrutar platillos principalmente elaborados a base de pescados y mariscos. | Sin embargo, en este bello destino también puedes saborear excelentes carnes rojas. | Entre sus platillo típicos se encuentra la famosa Carne Asada a la Tampiqueña, que consiste en carne de res (filete) preparada con rebanadas de cebolla y jugo de naranja. Se sirve acompañada de frijoles charros, guacamole con totopos y 3 entomatadas.»

  


|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** VIAF **·** GND **·** LCCN **·** BNF **·** BNF (data) **·** SUDOC **·** BNE **·** GeoNames **·** MusicBrainz
 |
**Angelltrøa** er en bydel øst for sentrum av Trondheim, og ligger mellom Omkjøringsveien (E6), Granåsvegen og Jonsvannsveien. Angelltrøa er en av Trondheims drabantbyer og ble utbygd fra 1960-tallet bestående i all hovedsak av rekkehus og eneboliger i kjeder.

Historie
--------

Navnet Angelltrøa stammer fra Angelltrøa gård som i dag ligger ganske inneklemt i bebyggelsen øst for Omkjøringsveien. Gården ble eid av stiftsprost Jonas Angell (født 16. mars 1742, død desember 1828). Jonas Angell var fetter av Thomas Angell. Gården het opprinnelig Trøen, senere Angelltrøen og deretter Angelltrøa.

Seks generasjoner av familien Lassen har bodd på gården etter at auksjon ble holdt 18. mars 1829.[] Hele gårdsanlegget brant ned i 1933, men ble gjenreist like etter.

Wannskrækk/DumDum Boys spilte tidlig i karrieren på (den nedlagte) Angelltrøa fritidsklubb. Lokalene lå i barnehagen ved siden av butikken Bunnpris i Granåsveien 33. Granåsveien går gjennom/ved utkanten av Angelltrøa, og Grånåslia ligger her, men Granåsen skisenter (med hoppanlegget) ligger på motsatt side av byen.

Veier på Angelltrøa
-------------------

* Angelltrøvegen
* Angellhaugen
* Granåsvegen
* Ingvald Ystgaards veg
* Sildråpevegen
* Omkjøringsveien (E6)
* Gamle Jonsvannsveien

Litteratur
----------

* Bratberg, Terje T. V. (2008). *Trondheim byleksikon*. Oslo: Kunnskapsforlaget. s. 49. ISBN 978-82-573-1762-1.

Eksterne lenker
---------------

* Strinda historielag

|  |  |
| --- | --- |
| Oppslagsverk/autoritetsdata | Store norske leksikon **·** Wikistrinda
 |
**Stingray** er en lett stridsvogn fra amerikanske Textron (tidligere Cadillac Gage) med 105 mm kanon. Den er ikke i bruk av det amerikanske forsvaret, men er eksportert og i bruk av den Den kongelige thailandske hær.

Historie og utvikling
---------------------

Stingray ble utviklet av Cadillac Gage Textron på privat initiativ. Den første prototypen sto klar i 1985. Etter prøver i Thailand ble det bestilt 106 kjøretøyer av de thailandske myndighetene. Disse ble levert mellom 1988 og 1990.

For å redusere vedlikholdskostnadene er standardkomponenter brukt i stor utstrekning, for eksempel i motor, girkasse, hjuloppheng (som er det samme som er brukt til M109) og belter.

Teknisk
-------

Vognføreren sitter framme i midten av skroget. Vognkommandøren og skytteren sitter til høyre i tårner med laderen til venstre. Vognkommandøren og skytteren har nattsikter, og skytteren har også en laseravstandsmåler.

Pansringen er av stål.

Kanonen er en Royal Ordnance Nottingham 105 mm Low Recoil Force. Den er stabilisert, og kan fyre hele spekteret av NATO-ammunisjon, inkludert APFSDS. Den kan eleveres fra -7,5° til 20°. Tårnet er motordrevet, men manuell tårntravers og elevasjon er mulig i krisesituasjoner. Ildledningssystemet ble levert av Marconi Electronic Systems.

Motoren er en Detroit Diesel 8V-92 TA som yter 535 hk ved 2 300 omdreininger i minuttetet. Den er montert bak i skroget. Vogna kan ta med opp til 757 liter diesel. Motoren er vannkjølt og driver en automatisk girkasse.

Varianter
---------

StingrayDen opprinnelige modellen.
Stingray IIOppgradert pansring og ildledning.

Kilder
------

* Foss, Christopher; *Jane's AFV Recognition Handbook*, Jane's, ISBN 0-7106-1043-2

Eksterne lenker
---------------

* GlobalSecurity.org om Stingray (engelsk)
**Angelo Cocchi** (født 1597 i Firenze i Italia, død 1633 i Fu'an i provinsen Fujian i Kina) var en italiensk katolsk prest tilhørende dominikanerordenen. Han ble den første dominikaner etter middelalderen som virket som misjonær i Kina.

Pater Cocchi kom som superior for dominikanerne i Taiwan (Formosa) i 1629. I 1631 satte han avsted sammen med en annen dominikaner og med noen apanske og filippinske soldater som utsending for Formosas spanske guvernør for å søke handelsprivilegier med Kina. Etter å ha slitt med stormer og pirater ble de 1. januar 1632 vasket opp på provinsen Fujians kyster. De ble en stund internert i Fuzhou. Etter en tid bestemte den kinesiske guvernør seg for å sende pater Cocchi tilbake til Formosa, ettersom kineserne var uinteresserte i å innrømme Spania noen handelsrettigheter. Men Cocchi, som hele tiden hadde hatt kinamisjon for øye, lot i stedet en japansk katolikk ta hans plass og returnere til Formosa. Selv tok han til å kle seg som en kineser, og fikk kontakt med jesuittpateren Giulio Aleni som hjalp ham med å slå seg ned i landsbyen Fuan der det bodde mange kristne. 

Han meldte til sine overordnede i dominikanerordenen i Manila at fremtidige misjonærer måtte kle seg som kinesere og tilpasse seg deres sedvaner, lære seg språket og følge jesuittenes eksempel hva gjaldt misjonsmetodene.

Han forble i Fuan inntil sin død i 1633.

Litteratur
----------

* Andrew C. Ross: *A Vision Betrayed: The Jesuits in Japan and China, 1542-1742*, Edinburgh University Press, 1994, s. 178
En **koordinatvektor** er et ordnet sett av tall som definerer et punkt i et koordinatsystem. Det eneste kravet til en koordinatvektor er at det må være like mange tall i vektoren, elementer, som antall akser i koordinatsystemet, dimensjoner. Legg merke til at koordinatvektoren ikke trenger å ha noen geometrisk tolkning, ettersom koordinatsystemet selv ikke trenger å ha noe med geometri å gjøre. Denne forstanden er vanlig innen numerikk og dataterminologi, hvor ordet "vektor" brukes om en rekkefølge av tall.

Dette står i kontrast til en geometrisk vektor, også kalt koordinatfri vektor, som er definert utfra sin lengde og retning i et rom, uavhengig av koordinatsystem. Først når koordinatsystemets orientering i rommet er definert, oppstår sammenhengen mellom geometriske vektorer og koordinatvektorer.

Matematisk notasjon
-------------------

Innen lineær algebra kan elementene i koordinatvektorer skrives enten bortover eller nedover, noe som er to forskjellige datatyper, som kalles henholdsvis **radvektorer** og **kolonnevektorer**. Variabler som er koordinatvektorer skrives med feit skrift i maskinskrift og understrek i håndskrift. For geometriske vektorer, derimot, tegnes en høyrevendt pil over variabelnavnet.
***Chiridula*** er en slekt biller som tilhører familiegruppen bladbiller (Chrysomelidae).

Utseende
--------

Små til middelsstore, brunlige bladbiller, avlangt ovale sett ovenfra. Antennene er trådformede og middels lange. Kroppen er egentlig ganske normalt proporsjonert, med pronotum og dekkvingene er kraftig utvidet mot sidene slik at de vanligvis helt dekker oversiden, både hodet og beina er skjult under dette skjoldet. Oversiden er kraftig punktert. Larvene er korte og brede med litt uttrukket bakkroppsspiss som de gjerne holder bøyd fremover over kroppen. Kroppen er kledt med korte, kraftige pigger.

Levevis
-------

Både larvene og de voksne (imago) billene lever av å spise blad på næringsplanten. De voksne (imago) sitter tett inntil planten og det store flate halsskjoldet og dekkvingene gjør at billen kan være svært vanskelig å oppdage, og det er vanskelig for rovdyr å nå den sårbare undersiden. Larvene gjemmer seg gjerne under et tak av gammel avføring og planterester som er festet til den fremoverbøyde bakkroppsspissen.

Utbredelse
----------

Slekten er utbredt i Sentral-Asia: Armenia, Kasakhstan, Kirgisistan, Tadsjikistan, Turkmenistan og Xinjiang.

Systematisk inndeling
---------------------

Den systematiske plasseringen av gruppen skjoldbiller er uavklart, den har tradisjonelt vært regnet som en underfamilie av bladbiller, slik som i denne oversikten. Mens enkelte plasserer den inn som en stamme (tribe) i delgruppe Hispinae, som tradisjonelt har vært regnet som søstergruppe til skjoldbillene, eller motsatt blir Hispinae plassert som en undergruppe (da kalt Hispini) av skjoldbillene.

**Treliste**
* orden **biller** (Coleoptera)
	+ underorden **Polyphaga**
		- overfamilie **Chrysomeloidea** Latreille, 1802 (=Phytophaga)
			* familien bladbiller (Chrysomelidae Latreille, 1802)
				+ underfamilien **Skjoldbiller**, Cassidinae Stephens, 1831
					- stamme (tribe) **Cassidini** Gyllenhal, 1813 – eneste gruppe som er representert i Europa
						* slekten ***Chiridula*** Weise, 1889
							+ *Chiridula semenovi* Weise, 1889

Referanser
----------

Litteratur
----------

* Borowiec, L. 1999. *A world catalogue of the Cassidinae (Coleoptera: Chrysomelidae)*. Biologica Silesiae, Wroclaw.
* *Chiridula* på ITIS

Eksterne lenker
---------------

* (en) *Chiridula* i Encyclopedia of Life Rediger på Wikidata

* (en) *Chiridula* i Global Biodiversity Information Facility Rediger på Wikidata

* (en) *Chiridula* hos ITIS Rediger på Wikidata

* *Chiridula* – detaljert informasjon på Wikispecies Rediger på Wikidata
* Cassidinae of the world – an interactive manual (Coleoptera: Chrysomelidae)
* (en) Cassidinae – kategori av bilder, video eller lyd på Commons